తెలంగాణ కు మొదలైన ఇతర రాష్ట్రాల కూలీల తిరిగి రాక – Telugumuchatlu
– తొలివిడతలో 300 కూలీల రాక
దేశవ్యాప్త౦గా లాక్ డౌన్ అమలు నేపథ్యంలో వలస కూలీలు తమ స్వ-రాష్ట్రాలకు తరలి వెళ్తుండగా తెలంగాణా రాష్ట్రానికి మాత్రం ఇతర రాష్ట్రాలనుండి కూలీలరాక ప్రారంభమైంది. తొలివిడతగా నేడు బీహార్ రాష్ట్రంలోని ఖగారియా నుండి ప్రత్యేక శ్రామిక్ ఎక్సప్రెస్ రైలులో హైదరాబాద్ లింగంపల్లి రైల్వే స్టేషన్ కు దాదాపు 300 మందివలస కూలీలు చేరుకున్నారు. దేశంలోని అన్ని రాష్ట్రాలనుండి కూలీలు తమతమ రాష్ట్రాలకు తరలివెళ్తుండగా తెలంగాణా రాష్ట్రానికి మాత్రం రివర్స్ లో కూలీలు రావడం ప్రారంభమైంది. తొలి విడతగా బీహార్ నుండి హైదరాబాద్ కు వచ్చిన 300 మంది వలస కూలీలకు రాష్ట్ర పౌర సరఫరాల శాకా మంత్రి గంగుల కమలాకర్, సంస్థ ఛైర్మెన్ మారెడ్డి శ్రీనివాస్ రెడ్డి, రైతుబంధు చైర్మన్ పళ్ళ రాజేశ్వర్ రెడ్డి, రంగారెడ్డి జిల్లా కలెక్టర్ అమయ్ కుమార్ తదితరులు పూలతో స్వాగతం పలికారు.
ఈ వలస కూలీల రాక ఏర్పాట్లను వలస కూలీల రాష్ట్ర ప్రభుత్వ నోడల్ అధికారి సందీప్ కుమార్ సుల్తానియా, రంగారెడ్డి జిల్లా కలెక్టర్ అమయ్ కుమార్. సైబరాబాద్ సీ.పీ సజ్జనార్ లు స్వయంగా పర్యవేక్షించారు. శ్రామిక రైలులో వచ్చిన కూలీలతో ప్రతి ఒక్కరికీ వైద్య పరీక్షలను ప్రత్యేకంగా నిర్వహించారు. వైద్య్ పరీక్షలు నిర్వహించిన అనంతరం కూలీలను తాము కోరుకున్న జిల్లాలకు పంపించామని రంగారెడ్డి జిల్లా కలెక్టర్ అమయ్ కుమార్ తెలియ చేశారు. ఈ కూలీలందరికి వాటరు, ఫుడ్ ప్యాకెట్లు, మాస్కులు, శానిటైసర్లను కూడా అందచేసి కరోనా నుండి కాపాడుకునేందుకు తీసుకోవాల్సిన జాగ్రత్తలను తెలియచేశామని అన్నారు.
కాగా, నగరానికి వచ్చిన ఈ కూలీలలో 60 మందిని నల్లగొండ, మిర్యాలగూడ పట్టణాలకు, 25 మందిని కరీంనగర్, కామారెడ్డి, జగిత్యాల లకు, పెద్దపల్లి, సుల్తానాబాద్ 129 మందిని, మరో 25 మందిని మంచిర్యాల, కాగజ్ నగర్ లకు, 20 మందిని సిద్దిపేటకు ప్రత్యేక బస్సులలో అధికారులు తరలించారు. కూలీల తరలింపులో రైలులో భౌతిక దూరం పాటించేలా రైల్వే అధికారులు చర్యలు చేపట్టారు. తెలంగాణా రాష్ట్ర రోడ్డు రవాణా సంస్థ వీరిని తాము కోరుకున్న ప్రదేశాలకు తరలించేందుకు ప్రత్యేక బస్సులను ఏర్పాటు చేసింది. రైల్వే ప్రొటెక్షన్ ఫోర్స్ దళాలు ఏర్పాటు చేసిన గట్టి బందోబస్తు ద్వారా వచ్చిన ఈ కోల్లెలను తమ గమ్య స్థానాలకు చేరవేయడంలో కూడా పోలీస్ శాఖ తగు జాగ్రత్తలను తీసుకుంది.
రైస్ మిల్లులో పనిచేసేందుకై……
రాష్ట్రంలోని వివిధ జిల్లాలోని రైస్ మిల్లులలో పనిచేయడానికి ఇతర రాష్ట్రాలనుండి పెద్ద ఎత్తున కూలీలు వస్తున్నారని దీనిలో భాగంగా తొలివిడతలో 300 మంది కూలీలు హైదరాబాద్ నగరానికి తిరిగి వచ్చారని రాష్ట్ర పౌర సరఫరాలశాఖ మంత్రి గంగుల కమలాకర్ తెలిపారు. కరోనా నివారణకు రాష్ట్ర ప్రభుత్వం చేపట్టిన చర్యలు, రాష్ట్రంలో విస్తృత ఉపాధి అవకాశాలు. ఆకర్షణీయమైన వేతనాలు లభిస్తుండడం, వలస కార్మికులకు రాష్ట్ర ప్రభుత్వం అందిస్తున్న చేయూత తదితర కారణాల వల్ల తెలంగాణ రాష్ట్రానికి కూలీల రాక ప్రారంభమైందని మంత్రి పేర్కొన్నారు. తెలంగాణాకు వచ్చే ఇతర రాష్ట్రాల కూలీలందరి సంక్షేమం రాష్ట్ర ప్రభుత్వం చేపడుతుందని ఆయన తెలిపారు.
telamgaana ku modalaina itara rashtrala kooleela tirigi raaka – Telugumuchatlu
– tolividatalo 300 kooleela raaka
deshavyaapthegaa lack doun amalu nepathyamlo valasa kooleelu tama swa-rashtralaku tarali veltundagaa telamgaanaa rashtraniki maatram itara rashtralanundi kuuliilaraaka praarambhamaindi. tolividatagaa nedu beehar rashtramloni khagaria nundi pratyeka shramik express railulo hyderabad lingampally railve station ku daadaapu 300 mandivalasa kooleelu cherukunnaru. desamloni anni rashtralanundi kooleelu tamatama rashtralaku taraliveltundagaa telamgaanaa rashtraniki maatram revers loo kooleelu ravadam praarambhamaindi. toli vidatagaa beehar nundi hyderabad ku vachina 300 mandi valasa kooleelaku rashtra poura sarafaraala shaakaa mantri gangula kamalakar, samstha chairmen mareddy srinivas reddi, raitubandhu chairman palla rajeshwar reddi, rangareddy jilla kalektar amay kumar taditarulu poolatho swaagatam palikaaru.
ee valasa kooleela raaka erpaatlanu valasa kooleela rashtra prabhutva nodal adhikari sandip kumar sultania, rangareddy jilla kalektar amay kumar. saibarabad see.pee sajjanar lu swayamgaa paryaveekshinchaaru. shraamika railulo vachina kooleelatho prati okkarikee vaidya pareekshalanu pratyekamgaa nirvahinchaaru. vaidy pareekshalu nirvahinchina anantaram kooleelanu taamu korukunna jillalaku pampinchaamani rangareddy jilla kalektar amay kumar teliya chesaru. ee kooleelandariki vaataru, fud pyaaketlu, maaskulu, saanitaisarlanu kuudaa andachesi karona nundi kaapaadukunenduku teesukovaalsina jaagrattalanu teliyachesamani annaru.
kaga, nagaraniki vachina ee kooleelalo 60 mandini nallagonda, miryalaguda pattanaalaku, 25 mandini karinnagar, kamareddy, jagityaala laku, peddapalli, sultanabad 129 mandini, maro 25 mandini manchiryaala, kagaz nagar laku, 20 mandini siddipetaku pratyeka bassulalo adhikaarulu taralinchaaru. kooleela taralimpulo railulo bhautika dooram patinchela railve adhikaarulu charyalu chepattaru. telamgaanaa rashtra roddu rawana samstha veerini taamu korukunna pradesaalaku taralinchenduku pratyeka bassulanu erpaatu chesindi. railve protection fores dalaalu erpaatu chesina gatti bandobastu dwara vachina ee kollelanu tama gamya sthaanaalaku cheraveyadamlo kuudaa polies saakha tagu jaagrattalanu teesukundi.
rais millulo panichesendukaine
rashtramloni vividha jillaalooni rais millulalo panicheyadaaniki itara rashtralanundi pedda ettuna kooleelu vastunnaarani deenilo bhagamga tolividatalo 300 mandi kooleelu hyderabad nagaraniki tirigi vacharani rashtra poura sarafaraalasaakha mantri gangula kamalakar telipaaru. karona nivaaranaku rashtra prabhutvam chepattina charyalu, rashtramlo vistruta upaadhi avakaasaalu. aakarshaneeyamaina vetanaalu labhistundadam, valasa kaarmikulaku rashtra prabhutvam andistunna cheyuta taditara kaaranaala valla telamgaana rashtraniki kooleela raaka praarambhamaindani mantri perkonnaru. telamgaanaaku vache itara rashtrala kooleelandari sankshemam rashtra prabhutvam chepadutundani aayana telipaaru.